এব্যাপারে একাধিক হাসপাতালের চিকিৎসকদের সাথে কথা হলে জানান, প্রতিবছর শীতকালের শুরুতে এ্যালার্জি ও এ্যাজমা অনেক ক্ষেত্রে একসাথে হয়ে থাকে। এই দুই রোগের প্রভাব শীতকালেই বেশি থাকে। এ রোগে সর্দি, হাঁচি, কাশির সঙ্গে শ্বাসকষ্টে বুকে চাপ ও আওয়াজ হয়। সেক্ষেত্রে যেসব জিনিস থেকে এ্যালার্জি হয় ওইসব থেকে দূরে থাকা জরুরী। প্রয়োজনে এ্যালার্জির ওষুধ, নাকের স্প্রে, বিশেষ ক্ষেত্রে ইনহেলারও ব্যবহার করতে হবে। এসময় সাইনোসাইটিসের সমস্যাও দেখা যায়, বারবার মাথা ধরা, সর্দি-কাশি, কাশতে কাশতে বমি ও জ্বর ইত্যাদি সাইনোসাইটিসের লক্ষণ। এসব রোগের মাত্রা বেড়ে গেলে প্রয়োজনে এ্যান্টিাবায়োটিক খেতে হবে।